#

# RAZVOJNO INOVACIJSKI CENTAR ALUTECH

Velimira Škorpika 6

22000 ŠIBENIK

RKP: 49745

MB: 04605519

OIB: 34431614153

**BILJEŠKE UZ FINANCIJSKA IZVJEŠĆA**

**ZA RAZDOBLJE**

**OD 01.01.2022. DO 31.12.2022.**

**Uvod**

Razvojno inovacijski centar AluTech, ustanova za poticanje poduzetništva, istraživanje i razvoj, obavlja aktivnosti iz područja poticanja poduzetništva koje se tiču: istraživanja i razvoja, poticanja razvoja novih proizvoda, unaprjeđenje tehnoloških procesa, komercijalizacije inovacija, promicanja energetske učinkovitosti; privlačenja investicija; međunarodne suradnje s EU i međunarodnim institucijama te promocije županije.

Razvojno inovacijski centar AluTech zajedno s poduzetnicima i znanstveno-istraživačkim institucijama radi na poslovima istraživanja i razvoja, informira, pruža edukaciju i savjetuje poduzetnike o korištenju novih tehnologija za razvoj proizvoda, ispituje kvalitetu proizvoda te promovira Šibensko-kninsku županiju kao regiju s naglašenom specijalizacijom u aluminijskoj industriji.

Odluku o osnivanju Razvojno inovacijskog centra AluTech, ustanove za poticanje poduzetništva, istraživanje i razvoj donijela je Skupština Šibensko-kninske županije na 21. sjednici od 23. rujna 2016. godine, a ustanova je registrirana na Trgovačkom sudu 28. rujna 2016. godine.

Program REGIONALNI RAZVOJ

Program Regionalni razvoj provodi se putem realizacije sljedećih tematskih ciljeva:

* istraživanje, tehnološki razvoj i inovacije
* organiziranje suradnje znanstveno-istraživačkih i potpornih institucija, poduzetnika i inovatora
* savjetovanje i informiranje poduzetnika
* poticanje i promicanje energetske učinkovitosti na području Županije,
* suradnja s EU i međunarodnim organizacijama

Usklađenost ciljeva sa Razvojnom strategijom ŠKŽ i planom razvojnih programa:

Program Regionalni razvoj je usklađen sa posebnim ciljevima, prioritetima i mjerama Plana razvoja Šibensko-kninske županije za razdoblje 2021. – 2027.:

* Prioritet 1: Konkurentno gospodarstvo
* Mjera 1.1. Oporavak gospodarstva i jačanje konkurentnosti kroz podršku modernizaciji, unaprjeđenju poslovanja, te kroz digitalizaciju i inovacije
* Mjera 1.2. Razvoj poduzetništva i privlačenje investicija
* Mjera 2.1. Poticanje razvoja poljoprivredne potporne infrastrukture i novih tehnologija te primjena dobrih praksi
* Mjera 2.2. Razvoj lokalnih prehrambenih lanaca
* Mjera 2.3. Poticanje razvoja potporne infrastrukture i novih tehnologija u praksi u sektoru ribarstva i akvakulture

U okviru Programa Regionalni razvoj u razdoblju od 2022-2024. godine planirano je provoditi sljedeće aktivnosti i projekte:

* AKTIVNOST: A1019-21 Administracija i upravljanje,
* AKTIVNOST: A1019-47 Obradni centar
* Kapitalni projekt: K1019-45 Centar za razvoj marikulture

Program Regionalni razvoj u okviru kojeg će Razvojno inovacijski centar AluTech provoditi svoje projekte i aktivnosti se najvećim dijelom temelji na sljedećim zakonima i programima:

* Zakon o unaprjeđenju poduzetničke infrastrukture (NN. 93/13, 114/13, 41/14),
* Zakon o poticanju razvoja malog gospodarstva (NN 29/02, 63/07, 53/12, 56/13),
* Zakon o poticanju ulaganja (NN 102/15),
* Zakon o učinkovitom korištenju energije u neposrednoj potrošnji (NN 152/08, 55/12, 101/13, 153/13, 14/14).
* Operativni program konkurentnost i kohezija RH 2014 – 2020

**Bilješke uz Izvještaj o prihodima i rashodima, primicima i izdacima- Obrazac PR-RAS**

1. Šifra 6 – ukupni prihodi: 3.859.993,72 kn. U odnosu na prethodno izvještajno razdoblje, bilježi se značajno odstupanje, a porast je evidentiran u dijelu prihoda iz nadležnog proračuna za financiranje rashoda za nabavu nefinancijske imovine, za izvršene radove u projektu Centar za razvoj marikulture.
2. Šifra 6382 – kapitalne pomoći temeljem prijenosa EU sredstava, u iznosu od 501.146,70 kn odnose se na primljena sredstva od Agencije za plaćanja u poljoprivredi, a temeljem prijenosa EU sredstava. Na ovoj poziciji nije zabilježeno veće odstupanje u odnosu na prethodno razdoblje.
3. Šifra 6615 – prihodi od pruženih usluga, u iznosu od 136.729,75 kn se odnose se na usluge 3D printanja i modeliranja, usluga ispitivanja uzoraka te usluga obradnog centra. U odnosu na prethodno razdoblje nema značajnijeg odstupanja.
4. Šifra 6711 – prihodi za financiranje rashoda poslovanja, u ukupnom iznosu od 1.500.804,15 kn odnose se na primljena sredstva iz nadležnog županijskog proračuna za financiranje redovitih aktivnosti.
5. Šifra 6712 – prihodi za financiranje nabave nefinancijske imovine, u iznosu od 1.711.313,06 kn odnose se na prihode za nabavu nefinancijske nematerijalne imovine, a vezano za izvršene radove po projektu Centar za marikulturu.
6. Šifra 683 – Ostali prihodi, u iznosu od 10.000,06 kn odnosi se na prihod ostvaren od depozita dobavljača s kojim je sklopljen ugovor o nabavi opreme, a od kojeg je dobavljač odustao te je time izgubio pravo na povrat plaćenog depozita pri sklapanju ugovora. U prethodnom razdoblju, na ovoj poziciji nije postojalo ostvarenje.
7. Šifra 3 – rashodi poslovanja, u iznosu 1.634.460,43 kn ne odstupaju značajno u odnosu na rashode prethodnog izvještajnog razdoblja.
8. Šifra 31 – rashodi za zaposlene, u iznosu od 1.131.144,05 kn odnose se na isplaćene plaće i naknade zaposlenika. Broj zaposlenih na 31.12.2022. je 8, a rashodi za plaću se odnose na plaću za 7 zaposlenika s obzirom da je 1 radnik zaposlen u prosincu 2022. godine s isplatom plaće u siječnju 2023.
9. Šifra 32 – materijalni rashodi, u iznosu od 499.623,61 kn odnose se na troškove materijala, energije i usluga te ne odstupaju značajno od rashoda iskazanih u prethodnom razdoblju.

Na pojedinim pozicijama materijalnih rashoda se bilježi značajno povećanje i to u dijelu stručnog usavršavanja zaposlenika te službenih putovanja. Bilježi se također i značajno povećanje u dijelu režijskih troškova što je rezultat povećanja tržišnih cijena no iskazuje se i smanjenje pojedinih pozicija troškova i to u dijelu nabave uredskog materijala te ostalih usluga.

1. Šifra 34 – financijski rashodi, u iznosu od 3.692,77 kn odnose se na usluge platnog prometa i redovnih kamata na revolving kredit HPB koji je isplaćen u prvom kvartalu 2022. godine te negativnih tečajnih razlika.
2. Šifra 4 – rashodi za nabavu nefinancijske imovine, u iznosu od 1.969.719,17 kn odnose se na nabavu nematerijalne imovine, odnosno plaćenih radova za izgradnju Centra za marikulturu, financiranog iz sredstava EU te se na toj poziciji bilježi značajno odstupanje. Rashodi za nabavu nefinancijske imovine se također sastoje i na plaćenu koncesiju za korištenje pomorskog dobra, vezano za Centar za marikulturu te na nabavu 3D printera koji služi za ostvarivanje vlastitih prihoda.
3. Šifra 8422 – primici od primljenih kredita, u iznosu od 595.586,25 kn u prethodnom izvještajnom razdoblju su se odnosili na primljeni revolving kredit od HPB d.d., u iznosu od 1.000.000,00 kn koji je tijekom proteklog razdoblja djelomično vraćen iz primljenih sredstava temeljem prijenosa EU no u tekućem izvještajnom razdoblju se ne iskazuju prihodi po istoj osnovi.
4. Šifra 5443 – izdaci za otplatu glavnice primljenih kredita, u iznosu od 595.586,25 kn odnosi se na otplaćenu preostalu glavnicu kredita. Kredit je u cijelosti otplaćen.

1. Šifra Y006 – iskazuje se manjak prihoda za poslovnu godinu u iznosu od 339.772,13 koji uz prenesi višak prihoda i primitaka iz prethodnog razdoblja, u iznosu od 226.574,55 kn, u konačnici iznosi 113.197,58 kn. Manjak prihoda u iznosu od 113.197,58 kn je nastao zbog zaprimljenih računa dobavljača u 2023. godini, s nastankom obveze u 2022. godini, a za navedene rashode su planirana sredstva u proračunu za 2022. godinu. Rashodi su plaćeni početkom 2023. godine kada su i priznati prihodi iz proračuna.

Pregled prihoda i rashoda te poslovnog rezultata prema izvorima:

|  |  |  |  |  |  |  |
| --- | --- | --- | --- | --- | --- | --- |
| **Račun** | **Izvor** | **Donos** | **Prihod** | **Rashod** | **Razlika P-R** | **Razlika D+P-R** |
| 6711 | 1100 |   | 1.500.804,15 | 1.507.616,65 | -6.812,50 | -6.812,50 |
| 6712 | 1100 |   | 680.720,52 | 680.720,52 | 0,00 | 0,00 |
| 6712 | 1526 |   | 1.030.592,54 | 1.264.076,09 | -233.483,55 | -233.483,55 |
| 6615 | 3126 | 132.135,00 | 136.729,75 | 151.766,34 | -15.036,59 | 117.098,41 |
| 6831 | 3126 |   | 10.000,06 | 0,00 | 10.000,06 | 10.000,06 |
| 6382 | 5126 | 94.439,55 | 501.146,70 | 595.586,25 | -94.439,55 | 0,00 |
|   | **ukupno** | **226.574,55** | **3.859.993,72** | **4.199.765,85** | **-339.772,13** | **-113.197,58** |

**Bilješke uz Bilancu – Obrazac BIL**

1. Šifra B002 – nefinancijska imovina, u iznosu od 10.448.980,86 kn odnosi se na neto vrijednost imovine, koja je amortizirana linearnom metodom, za razdoblje korištenja, uz primjenu amortizacijskih stopa prema važećim propisima. Povećanje imovine u odnosu na prethodnu godinu je iskazano na poziciji nabave nematerijalne imovine, a odnosi se na radove na Centru za marikulturu.
2. Šifra 042 – sitni inventar u upotrebi, iznosa 125.227,72 kn je u cijelosti vrijednosno ispravljen (šifra 049).

1. Šifra 124 – potraživanja za više plaćene poreze i doprinose, u iznosu od 1.726,11 kn odnosi se na preplatu poreza i prireza na dohodak po konačnom obračunu plaće, za koja će se podnijeti zahtjev za povrat iz Državnog proračuna
2. Šifra 129 - ostala potraživanja, u iznosu od 182.199,48 kn odnosi se na predujmljeni iznos dobavljačima za prava korištenja, odnosno za priključke za struju i vodu za Centar za marikulturu, za koje je predviđeno postavljanje tijekom 2023. godine.
3. Šifra 166 – potraživanja za prihode od pruženih usluga, u iznosu od 9.925,00 kn odnose se na nenaplaćena potraživanja od kupaca. Na 31.12.2022. sva su potraživanja dospjela.
4. Šifra 167 – potraživanja od nadležnog proračuna, u iznosu od 167.081,18 kn odnose se na naplaćene vlastite prihode umanjene za ostvarene rashode iz vlastitih sredstava te primljenih depozita dobavljača pri sklapanju ugovora za nabavu opreme.
5. Šifra 191 – aktivna vremenska razgraničenja, rashodi budućeg razdoblja odnosi se na primljene račune s obvezom iz 2022. godine koji terete proračun 2023. godine no ne ispunjavaju kriterije kontinuiranih rashoda.
6. Šifra 193 – aktivna vremenska razgraničenja, u iznosu od 127.859,64 kn odnose se na kontinuirane rashode poslovanja koji će se priznati u rashod, u siječnju 2023. godine
7. Šifra 231 – obveze za zaposlene, u iznosu od 110.487,49 kn odnose se na obračunatu plaću za prosinac 2022. godine, na osnovi 8 zaposlenika. Plaća je isplaćena u siječnju 2023.
8. Šifra 232 – obveze za materijalne rashode, u iznosu od 29.994,73 kn se odnose na obveze za prosinac 2022. godine koje su podmirene u siječnju 2023. Sve obveze su nedospjele na dan 31.12.2022.
9. Šifra 2342 – obveze za kamate na primljene kredite, u iznosu od 829,51 kn, u prethodnom razdoblju su se odnosile na obvezu za kamate na kratkoročni kredit od prosinca koja je podmirena u siječnju 2022. U tekućem izvještajnom razdoblju nema iskazanog iznosa za kamate s obzirom da je kratkoročni kredit isplaćen u cijelosti.
10. Šifra 239 – obveze za ostale tekuće obveze, u iznosu od 220.408,31 kn odnose se na obvezu za preplaćeni porez i prirez na dohodak po konačnom obračunu plaće za 2022. godinu, obvezu za predujmove te primljene depozite za natječajnu dokumentaciju.
11. Šifra 24 - obveze za nabavu nefinancijske imovine, u iznosu od 233.483,55 kn odnose se na obveze za XIV. situaciju za izvođenje radova na Centru za marikulturu. Obveza dospijeva tijekom siječnja 2023. godine.
12. Šifra 2643 - obveze za revolving kredit HPB-a, u iznosu od 595.586,25 kn u prethodnom izvještajnom razdoblju odnosile su se na preostalu glavnicu kredita koja je vraćena početkom 2022. godine, primljenim sredstvima temeljem prijenosa iz EU. U tekućem razdoblju se ne iskazuju obveze na istoj poziciji.

Pregled zaduživanja na 31.12.2022.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Banka | Vrsta kredita | Valuta | Ugovoreni iznos | Stanje glavnice na 01.01. | Stanje glavnice na 31.12. | Stanje kamata na 01.01. | Stanje kamata na 31.12. | Kamatna stopa | Datum otplate zadnje rate |
| HPB d.d., br. 26/2021-DPVPJS. od 09.04.2021. | revolving | HRK | 1.000.000,00 | 595.586,25 | 0,00 | 829,51 | 0,00 | 1,80% | 31.03.2022. |

Pregled primljenih jamstava

|  |  |  |  |  |  |  |
| --- | --- | --- | --- | --- | --- | --- |
| Vrsta instrumenta | Vjerovnik | Dužnik | Vrsta odnosa | Ugovoreni iznos | Datum instrumenta | Datum otplate zadnje rate |
| Zadužnica | HPB d.d., br. 26/2021-DPVPJS. od 09.04.2021. | Šibensko-kninska županija | jamac | 1.000.000,00 | 13.05.2021. | 31.03.2022. |
| Mjenica bjanko 2 kom | HPB d.d., br. 26/2021-DPVPJS. od 09.04.2021. | Šibensko-kninska županija | jamac | 1.000.000,00 | 13.05.2021. | 31.03.2022. |

1. Šifra 922 – konstrukcija viška poslovanja prema izvorima financiranja

|  |  |  |  |  |
| --- | --- | --- | --- | --- |
| **Izvor** | **Donos** | **Prihod** | **Rashod** | **Višak/manjak** |
| 1100 |   | 1.500.804,15 | 1.507.616,65 | -6.812,50 |
| 1100 |   | 680.720,52 | 680.720,52 | 0,00 |
| 1526 |   | 1.030.592,54 | 1.264.076,09 | -233.483,55 |
| 3126 | 132.135,00 | 136.729,75 | 151.766,34 | 117.098,41 |
| 3126 |   | 10.000,06 | 0,00 | 10.000,06 |
| 5126 | 94.439,55 | 501.146,70 | 595.586,25 | 0,00 |
| **Ukupno** | **226.574,55** | **3.859.993,72** | **4.199.765,85** | **-113.197,58** |

Višak poslovanja iz izvora financiranja 3126, u iznosu od 127.098,47 kn se prenosi u sljedeće poslovno razdoblje za financiranje redovnih aktivnosti. Manjak izvora 11 i izvora 15 će se pokriti prihodima iz proračuna ostvarenim početkom siječnja 2023. godine (obrazloženje bilješka 14.)

1. Šifra 991 i šifra 996 – izvanbilančni zapisi, u iznosu od 2.719.835,97 kn odnose se na zaključene ugovore iz kojih proizlaze potencijalne obveze koje u sljedećim razdobljima, uz ispunjenje određenih ugovornih uvjeta, postaju stvarne obveze. Stanje na ovim pozicijama predstavlja razliku između ugovorenog i realiziranog iznosa. Popis ugovora u bilješci 34.

**Bilješke uz Izvještaj o rashodima prema funkcijskoj klasifikaciji – Obrazac RAS-funkcijski**

1. Šifra 082 – Ukupni rashodi su razvrstani prema funkcijskoj klasifikaciji i odgovaraju šifri Y034 iz obrasca PR-RAS.

**Bilješke uz Izvještaj o promjenama u vrijednosti i obujmu imovine i obveza – Obrazac P-VRIO**

1. Nema iskazanih promjena u vrijednosti i obujmu imovine i obveza za 2022. godinu

**Bilješke uz Izvještaj o obvezama – Obrazac Obv**

1. V009 – ukupan iznos nepodmirenih nedospjelih obveza na 31.12.2022. je 594.374,08 kn, a koji se sastoji od 183.925,59 kn (međusobne obveze subjekata općeg proračuna šifra V010), iznosa od 176.964,94 kn (obveze za plaće za prosinac 2022. i redovne materijalne rashode, šifra ND23) te 233.483,55 kn obveza za nabavu nefinancijske imovine (šifra ND24). Obveze šifra ND23 i ND24 su podmirene u siječnju 2023. godine dok obveze šifra V010 će se podmiriti po ispunjenju uvjeta.

**Opće bilješke**

1. Pregled sklopljenih ugovora iz kojih proizlaze potencijalne obveze koje u sljedećim razdobljima uz ispunjenje određenih ugovornih uvjeta postaju stvarne obveze:
2. Ugovor za građevinske radove Centra za razvoj marikulture, dobavljač Inovator d.o.o., datum 20.04.2021., klasa: 400-09/21-01/01, iznos 2.441.351,30 kn + PDV, sveukupno 3.051.689,13 kn. Ukupno izvršeno 2.241.351,30 kn, neizvršeno 810.498,48 kn

 Dodatak 1. Ugovoru za građevinske radove Centra za razvoj marikulture, datum 28.03.2022., klasa: 400-09/21-01/01 (na temelju zahtjeva za produženje roka isporuke)

Dodatak 2. Ugovoru za građevinske radove Centra za razvoj marikulture, datum 27.06.2022., klasa: 400-09/21-01/01 (na temelju zahtjeva za izmjenom osnovnog ugovora), iznos 612.800,46 + PDV, sveukupno 766.000,58 kn. Ukupno izvršeno 659.015,53 kn, neizvršeno 106.985,05 kn.

1. Ugovor o javnoj nabavi – opremanje centra za razvoj marikulture, dobavljač Aerre automazioni s.r.l. Italija, datum 27.07.2022., klasa: 400-09/22-01/03, iznos 1.441.881,95 kn + PDV, sveukupno 1.802.352,44 kn. Neizvršeno 1.802.352,44 kn.
2. U ustanovi nema evidentiranih sudskih sporova na dan 31. 12. 2022. godine.
3. Ustanova nema danih niti primljenih zajmova u 2022. godini.

 U prethodnom izvještajnom razdoblju ustanova je primila kratkoročni kredit kojeg je u cijelosti vratila u ožujku 2022. godine. Pregled zaduženja i danih instrumenata osiguranja u bilješci 28.

U Šibeniku, 30.01.2023.

Osoba ovlaštena za zastupanje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zoran Belak, ravnatelj

Voditelj računovodstva: Katarina Vlahov

Prilozi:

1. Prilog 1. Pomoćne tablice za izradu bilješki uz financijske izvještaje